Vitālijs Višņevskis

Vitālijs Višņevskis (; dzimis 1980. gada 18. martā) ir bijušais Ukrainā dzimis Krievijas hokejists, aizsargs. Karjeras laikā aizvadījis 552 spēles Nacionālajā hokeja līgā. Krievijas hokeja izlases sastāvā kļuvis par 2009. gada pasaules čempionu.

 Spēlētāja karjera 
No 1995. līdz 1999. gada Višņevskis spēlēja Jaroslavļas "Torpedo" rindās, aizvadot spēles gan Augstākajā, gan Pirmajā, gan 1998—99 sezonā arī Superlīgā.
1998. gadā viņu ar augsto 5. numuru draftēja NHL klubs Anahaimas "Mighty Ducks", kuras rindās Visņevskis spēlēja līdz pat 2006. gadam. 2004-05 NHL sezonas lokauta laikā Vitālijs spēlēja Krievijas Superlīgas kluba Voskresenskas "Himik" rindās. Pirms 2006—07 sezonas Višņevskis tika aizmainīts uz citu NHL klubu — Atlantas "Thrashers", bet sezonas nogalē, pēc 52 "Thrashers" rindās aizvadītām spēlēm, viņš nonāca Našvilas "Predators". 2007—08 sezonu Višņevskis aizvadīja Ņūdžersijas "Devils" rindās. 2008. gada vasarā Vitālijs atgriezās Krievijā, aizvadot divas sezonas Jaroslavļas "Lokomotiv" sastāvā.

No 2010. līdz 2012. gadam spēlēja Sanktpēterburgas SKA rindās, taču tad atgriezās "Lokomotiv", tās sastāvā spēlējot no 2012. līdz pat 2015. gadam. 2015. gada septembrī uz pārbaudes laiku pievienojās NHL klubam Anahaimas "Ducks", taču vietu tā rindās neizcīnīja. Turpmākās divas sezonas Višņevskis izlaida, taču 2017.—18. gada sezonu aizvadīja Čerepovecas "Severstal" rindās, pēc tās noslēdzot karjeru.

Krievijas izlases rindās Višņevskis spēlējis trijos Pasaules čempionātos, 2004. gada Pasaules kausa izcīņā, kā arī 2006. gada olimpiskajās spēlēs. 2009. gada Pasaules čempionātā viņš izcīnīja zelta medaļas. Junioru vecumā viņš spēlēja arī divos Eiropas čempionātos U18 jauniešiem, kā arī 1999. gada Pasaules U20 čempionātā.

 Karjeras statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     1998—99 Jaroslavļas "Torpedo" KSL 34 3 4 7 38 10 0 0 0 4 1999—00 Anahaimas "Mighty Ducks" NHL 31 1 1 2 26 — — — — — 1999—00 Sinsinati "Mighty Ducks" AHL 35 1 3 4 45 — — — — — 2000—01 Anahaimas "Mighty Ducks" NHL 76 1 10 11 99 — — — — — 2001—02 Anahaimas "Mighty Ducks" NHL 74 0 3 3 60 — — — — — 2002—03 Anahaimas "Mighty Ducks" NHL 80 2 6 8 76 21 0 1 1 6 2003—04 Anahaimas "Mighty Ducks" NHL 73 6 10 16 51 — — — — — 2004—05 Voskresenskas "Himik" KSL 50 7 14 21 92 — — — — — 2005—06 Anahaimas "Mighty Ducks" NHL 82 1 7 8 91 16 0 4 4 10 2006—07 Atlantas "Thrashers" NHL 52 3 9 12 31 — — — — — 2006—07 Našvilas "Predators" NHL 15 0 1 1 10 — — — — — 2007—08 Ņūdžersijas "Devils" NHL 69 2 5 7 50 3 0 0 0 2 2008—09 Jaroslavļas "Lokomotiv" KHL 53 8 13 21 124 19 2 7 9 44 2009—10 Jaroslavļas "Lokomotiv" KHL 55 5 14 19 68 17 0 9 9 32 2010—11 Sanktpēterburgas SKA KHL 49 7 8 15 44 11 0 1 1 4 2011—12 Sanktpēterburgas SKA KHL 54 3 4 7 89 14 0 1 1 9 2012—13 Jaroslavļas "Lokomotiv" KHL 52 2 5 7 36 6 0 0 0 2 2013—14 Jaroslavļas "Lokomotiv" KHL 52 1 4 5 22 18 1 0 1 2 2014—15 Jaroslavļas "Lokomotiv" KHL 43 0 3 3 16 1 0 0 0 0 2017—18 Čerepovecas "Severstal" KHL 51 1 5 6 26 4 0 0 0 0 NHL kopā 552 16 52 68 494 40 0 5 5 18 KHL kopā 409 27 56 83 425 90 3 18 21 93

 Ārējās saites 

Kategorija:1980. gadā dzimušie
Kategorija:Krievijas hokejisti
Kategorija:Ukrainas hokejisti
Kategorija:Jaroslavļas "Lokomotiv" spēlētāji
Kategorija:Anahaimas "Mighty Ducks" spēlētāji
Kategorija:Voskresenskas "Himik" spēlētāji
Kategorija:Atlantas "Thrashers" spēlētāji
Kategorija:Našvilas "Predators" spēlētāji
Kategorija:Ņūdžersijas "Devils" spēlētāji
Kategorija:Sanktpēterburgas SKA spēlētāji
Kategorija:Hokejisti 2006. gada ziemas olimpiskajās spēlēs
Kategorija:NHL drafta pirmās kārtas izvēles
Kategorija:Čerepovecas "Severstal" spēlētāji
Kategorija:Krievijas Nopelniem bagātie sporta meistari
Kategorija:Harkivā dzimušie